DIA UNIVERSAL DE LA INFÀNCIA 2020.
DECLARACIÓ DE PALAFRUGELL

COM A CIUTAT AMIGA DE LA infància
Les ciutats i comunitats tenen un paper fonamental en la promoció i realització dels drets dels nens, nenes i adolescents que hi viuen. Ens trobem actualment en unes circumstàncies excepcionals que estan posant a prova la nostra capacitat de resposta com a societat, no només davant l'emergència derivada de la COVID-19 sinó davant dels reptes futurs que se'ns plantegen, de recuperació, però també de l'impuls que cal donar entre tots a l'Agenda 2030, als 17 Objectius de Desenvolupament Sostenible i a l'Acord de París, per sortir d'aquesta crisi millor, amb més sostenibilitat, equitat i oportunitats de prosperitat per a tots i totes.
És un moment d'inflexió, de reimaginar entre tots el futur que volem per a la infància, tenint en compte, a més a més, que hem iniciat ja la darrera dècada d'acció per al desenvolupament sostenible i complir amb l’Agenda 2030. Perquè si els nens, nenes i adolescents tenen avui els mitjans per educar-se, jugar, aprendre, desenvolupar-se, créixer, vol dir que, a més d’un bon present, en el futur tota la societat tindrà èxit.
Com a part d'una corporació local reconeguda com a Ciutat Amiga de la Infància volem ratificar el nostre compromís amb els drets de la infància i adolescència avui per assegurar un futur més just, equitatiu i sostenible. Per això ens comprometem a impulsar mesures encaminades a:
· Tenir en compte en totes les decisions preses per aquesta administració, tant en la resposta a la crisi, com en la recuperació, que tenen efectes sobre la infància i adolescència, els principis rectors de la Convenció sobre els Drets de l'Infant, a saber: interès superior de l'infant, el dret a la vida, la supervivència i desenvolupament, el dret a la participació i la no discriminació.

· Involucrar totes les àrees de govern local en la promoció dels drets dels infantis i els adolescents, de tal manera que els objectius del Pla Local d'Infància i Adolescència siguin compartits i les accions es realitzin de forma coordinada en el si de la nostra corporació.

· Analitzar l'impacte de la COVID-19 sobre la infància i adolescència que viu a la nostra localitat, especialment sobre aquells grups més vulnerables i adaptar en conseqüència, el nostre Pla Local d'Infància i Adolescència. 

· Reforçar les ajudes socials d'emergència que reben les famílies amb fills menors d'edat a càrrec i prioritzar les famílies més vulnerables, monoparentals, entre d'altres.

· Reforçar els programes educatius adreçats a nens i nenes amb risc d'abandonament escolar, discapacitat o en situació de bretxa digital. 

· Incorporar a la planificació urbana i en les estratègies de mobilitat un enfocament d'infància i de sostenibilitat. 

· Fer de la nostra ciutat un espai que fomenti el joc i l'esport. 

· Fomentar la cura i el respecte de l'entorn, l'accés a espais verds i saludables i sense contaminació, així com el desenvolupament d'activitats a l'aire lliure i a la natura.

· Crear espais protectors (ludoteques, espai jove, centres esportius, etc.) on els nens i nenes poden aprendre a comprendre, compartir i gestionar les seves emocions i on trobin protocols de protecció contra tot tipus de violència.

· Oferir habitatges o alternatives habitacionals dignes a la mesura i condicions de les famílies, amb espais comuns per jugar, moure’s i socialitzar-se. 

· Donar recursos a les famílies per fomentar una parentalitat positiva i facilitar les activitats en família.

· Potenciar la participació dels nens, nenes i adolescents en les decisions locals, i en tots els àmbits (en els centres esportius, biblioteques, ludoteques, etc.).

Les mesures anteriors ens aproparan encara més a la ciutadania de la nostra localitat i a les seves necessitats, i ens permetran comptar amb una estratègia que posi a la infància en el centre de la resposta i la recuperació a la crisi de la COVID-19, i al mateix temps reforcem el nostre compromís amb la consecució de les fites que ens marca l'Agenda 2030.
Ens comprometem, avui, 24 de novembre de 2020, amb la infància i l’adolescència, i amb el futur de Palafrugell per no deixar ningú enrere.

